UREDBA

O ODREĐIVANJU ZONA I AGLOMERACIJA

("Sl. glasnik RS", br. 58/2011 i 98/2012)

**Član 1**

Ovom uredbom određuju se zone i aglomeracije na teritoriji Republike Srbije, u cilju kontrole, održavanja stanja i/ili unapređenja kvaliteta vazduha.

**Član 2**

Na teritoriji Republike Srbije određuju se tri zone:

1) Zona "Srbija", koja obuhvata teritoriju Republike Srbije osim teritorija autonomnih pokrajina, grada Beograda, grada Niša, opštine Bor, grada Užica, grada Smedereva i opštine Kosjerić;

2) Zona "Vojvodina", koja obuhvata teritoriju Autonomne pokrajine Vojvodine osim teritorije grada Novog Sada i grada Pančeva;

3) Zona "Kosovo i Metohija", koja obuhvata teritoriju Autonomne pokrajine Kosovo i Metohija.

**Član 3**

Na teritoriji Republike Srbije određuju se osam aglomeracija:

1) Aglomeracija "Beograd", koja obuhvata teritoriju grada Beograda;

2) Aglomeracija "Novi Sad", koja obuhvata teritoriju grada Novog Sada;

3) Aglomeracija "Niš", koja obuhvata teritoriju grada Niša;

4) Aglomeracija "Bor", koja obuhvata teritoriju opštine Bor;

5) Aglomeracija "Užice", koja obuhvata teritoriju grada Užica;

6) Aglomeracija "Kosjerić", koja obuhvata teritoriju opštine Kosjerić;

7) Aglomeracija "Smederevo", koja obuhvata teritoriju grada Smedereva;

8) Aglomeracija "Pančevo", koja obuhvata teritoriju grada Pančeva.

**Član 4**

Ova uredba stupa na snagu osmog dana od dana objavljivanja u "Službenom glasniku Republike Srbije".